అజయ్ బంగా

అజయ్‌పాల్ సింగ్ బంగా (జననం 1959 నవంబరు 10) భారతీయ సంతతికి చెందిన అమెరికన్ బిజినెస్ ఎగ్జిక్యూటివ్. ఆయన ప్రస్తుతం జనరల్ అట్లాంటిక్‌లో వైస్ ఛైర్మన్‌గా ఉన్నాడు. ఆయన గతంలో జూలై 2010 నుండి 2020 డిసెంబర్ 31 వరకు కంపెనీకి ప్రెసిడెంట్, చీఫ్ ఎగ్జిక్యూటివ్ ఆఫీసర్ గా పనిచేసిన తర్వాత మాస్టర్ కార్డ్‌కి ఎగ్జిక్యూటివ్ ఛైర్మన్‌గా వ్యవహరించాడు. ఆయన జనరల్ అట్లాంటిక్‌లో చేరడానికి 2021 డిసెంబరు 31న దీనికి పదవీ విరమణ చేశాడు. ఆయన నెదర్లాండ్స్-ఆధారిత ఇన్వెస్ట్‌మెంట్ హోల్డింగ్ కంపెనీ ఎక్సోర్‌కు ఛైర్మన్, ఆమెరికా వైస్ ప్రెసిడెంట్ కమలా హారిస్‌తో సెంట్రల్ అమెరికా కోసం పబ్లిక్-ప్రైవేట్ భాగస్వామ్యానికి ఛైర్మన్‌గా కూడా ఉన్నాడు.

అజయ్ బంగా యు.ఎస్.-ఇండియా బిజినెస్ కౌన్సిల్ (USIBC) మాజీ ఛైర్మన్, భారతదేశంలో పెట్టుబడులు పెట్టే 300 కంటే ఎక్కువ అతిపెద్ద అంతర్జాతీయ కంపెనీలకు ప్రాతినిధ్యం వహిస్తున్నాడు, ఇంటర్నేషనల్ ఛాంబర్ ఆఫ్ కామర్స్ ఛైర్మన్ కూడా.

ప్రపంచ బ్యాంక్‌ కొత్త అధ్యక్షుడిగా అజయ్‌ బంగా 2023 మే 3న ఎన్నికయ్యాడు, ఫిబ్రవరి 2023లో జో బైడెన్ పరిపాలనలో ఈ స్థానానికి ఆయన నామినేట్ చేయబడ్డాడు. దీంతో ప్రపంచబ్యాంక్‌కు నాయకత్వం వహించనున్న తొలి భారతీయ అమెరికన్‌గా ఆయన నిలిచాడు. ప్రస్తుతం అధ్యక్షుడిగా ఉన్న డేవిడ్ మాల్‌పాస్ పదవీ కాలం 2023 జూన్ 1తో ముగుస్తుంది. ఆ తరువాత రోజు జూన్‌ 2 నుంచి అయిదేళ్ల పాటు అజయ్ బంగా పదవిలో కొనసాగనున్నాడు.

ఆయన 2007లో యునైటెడ్ స్టేట్ పౌరసత్వం పొందాడు.

జననం 
అజయ్ బంగా 1959 నవంబరు 10న భారతదేశంలోని మహారాష్ట్రలోని పూణేలోని ఖడ్కీ కంటోన్మెంట్‌లో ఒక సిక్కు కుటుంబంలో జన్మించాడు. అతని తండ్రి హర్భజన్ సింగ్ బంగా ఆర్మీ అధికారి కాగా వారి కుటుంబం పంజాబ్‌లోని జలంధర్‌కు చెందినది.

విద్యాభ్యాసం 
అజయ్ బంగా సిమ్లాలోని సెయింట్ ఎడ్వర్డ్ స్కూల్‌లో, హైదరాబాద్‌లోని హైదరాబాద్ పబ్లిక్ స్కూల్‌లో చదువుకున్నాడు. ఆయన ఢిల్లీలోని సెయింట్ స్టీఫెన్స్ కాలేజీ నుండి ఎకనామిక్స్‌లో బ్యాచిలర్ ఆఫ్ ఆర్ట్స్ (ఆనర్స్) డిగ్రీతో పట్టభద్రుడయ్యాడు. ఆ తర్వాత అహ్మదాబాద్‌లోని ఇండియన్ ఇన్‌స్టిట్యూట్ ఆఫ్ మేనేజ్‌మెంట్ నుండి మేనేజ్‌మెంట్‌లో PGP (MBAకి సమానం) పొందాడు.

గుర్తింపు 
2014 మే 22న జరిగిన NYU స్టెర్న్ 2014 (న్యూయార్క్ యూనివర్సిటీ స్టెర్న్ స్కూల్ ఆఫ్ బిజినెస్) గ్రాడ్యుయేట్ కాన్వొకేషన్‌లో అజయ్ బంగా ముఖ్య వక్తగా ఉన్నాడు, 2015 క్లాస్ కాన్వకేషన్ సమయంలో ఆయన తన అల్మా మేటర్, ఇండియన్ ఇన్‌స్టిట్యూట్ ఆఫ్ మేనేజ్‌మెంట్ అహ్మదాబాద్‌కు ముఖ్య వక్తగా కూడా ఉన్నాడు. ఆయన వివిధ ఫిన్‌టెక్ సమావేశాలు,  వివిధ నాయకత్వ సమావేశాలలో సాధారణంగా వక్తగా వ్యవహరించాడు. ఆయన 2014 నవంబరు 6న జిమ్ క్రామెర్ హోస్ట్ చేసిన మ్యాడ్ మనీ షోలో కూడా కనిపించాడు.

భారత ప్రభుత్వం 2016లో బంగాకు పద్మశ్రీ పౌర గౌరవాన్ని అందించింది.

మూలాలు 

1960 జననాలు
అమెరికన్ వ్యాపారవేత్తలు
అమెరికన్ చీఫ్ ఎగ్జిక్యూటివ్‌లు
ఫార్చ్యూన్ 500 కంపెనీల అమెరికన్ చీఫ్ ఎగ్జిక్యూటివ్‌లు
అమెరికన్ చీఫ్ ఆపరేటింగ్ ఆఫీసర్లు
భారత సంతతికి చెందిన అమెరికన్ ప్రజలు
అమెరికన్ సిక్కులు
పూణే వ్యాపారవేత్తలు
డౌ ఇంక్ డైరెక్టర్లు.
యునైటెడ్ స్టేట్స్‌కు భారతీయ వలసదారులు
ఇండియన్ ఇన్‌స్టిట్యూట్ ఆఫ్ మేనేజ్‌మెంట్ అహ్మదాబాద్ పూర్వ విద్యార్థులు
భారతీయ సిక్కులు
పీటర్సన్ ఇన్స్టిట్యూట్ ఫర్ ఇంటర్నేషనల్ ఎకనామిక్స్
ప్రపంచ బ్యాంక్ గ్రూప్ అధ్యక్షులు
వాణిజ్యం మరియు పరిశ్రమలలో పద్మశ్రీ గ్రహీతలు
పద్మశ్రీ పురస్కార గ్రహీతలు